
ΑΡΙΘΜΟΣ ΦΥΛΛΟΥ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 


(1) 

Έγκριση πολεοδομικής μελέτης της περιοχής «Άγιος Γεώργιος» του 
Δήμου Άνω Λιοσίων (Ν. Αττικής). 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


' Εχοντας υπόψη: 

1. Τις διατάξεις του Ν. 1337/1983 (ΦΕΚ 33/Α) όπως τροποποιή¬ 
θηκε με το Ν. 1512/1985 (ΦΕΚ 4/Α) και ειδικότερα τα άρθρα 6 {παρ. 
1, 4, 5 και 6), 7 (παρ. 1, 2 και 4), 11 (παρ. 5) και 43 (παρ. 10). 

2. Τις διατάξεις του Ν. Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3 και 9. 

3. Τις διατάξεις του Ν. 1577/85 (ΦΕΚ 210/Α) και ειδικότερα τα 
άρθρα 6 (παρ. 1), 7, 8, 9. 

4. Τις διατάξεις του Ν. 1558/85 (ΦΕΚ 137/Α) και ειδικότερα το 
άρθρο 23 παράγρ. 1. 

5. Την αριθ. 19658/841/1983 απόφαση του Υπουργού Χωροτα¬ 
ξίας, Οικισμού και Περιβάλλοντος (ΦΕΚ 154/Α/83) «Κίνηση της 
διαδικασίας του Γενικού Πολεοδομικού Σχεδίου του ηπειρωτικού τμή¬ 
ματος του Ν. Αττικής, όπως διορθώθηκε με το ΦΕΚ 457/Α/84». 

6. Την αριθ. 32914/1986 απόφαση του Υπουργού Περιβάλλοντος, 
Χωροταξίας και Δημοσίων Έργων «Χαρακτηρισμός ως πυκνοδομημένης 
πολεοδομικής ενότητας Αγίου Γεωργίου του Δήμου Άνω Λιοσίων (Ν. Αττι¬ 
κής)». 

7. Τις αριθ. 47/83, 74/85, 363 έως 391, 401 έως 408, 410 έως 
417, 425 έως 475, 486, 487, 491, 492, 495 ως 499, 500 ως 
504, 506 ως 514, 516 ως 520, 528 γνωμοδοτήσεις του δημοτικού 
συμβουλίου Άνω Λιοσίων (Αττικής) έτους 1985. 

8. Την αριθ. 4/της 3ης συνεδρίασης/13.2.1986 γνωμοδότηση του 
Συμβουλίου Χωροταξίας, Οικισμού και Περιβάλλοντος του Τμήματος 
Πολεοδομίας της Νομαρχίας Αττικής. 

9. Την αριθ. 306/1986 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο 1. 

Εγκρίνεται το πολεοδομικό σχέδιο της περιοχής «Άγιος Γεώργιος» 
του Δήμου Άνω Λιοσίων (Ν. Αττικής) η οποία έχει χαρακτηρισθεί ως 
πυκνοδομημένη περιοχή με την αριθ. 32914/1341/1986 απόφαση 
του Υπουργού Περιβάλλοντος, Χωροταξίας και Δημοσίων Έργων, με 
τον καθορισμό οικοδομήσιμων χώρων, οδών, πεζοδρόμων, χώρων 
πρασίνου, αθλητικών, νηπιαγωγείου, παιδικής γωνιάς, δημοτικού σχο¬ 
λείου, παιδικής χαράς, πλατείας, χώρων στάθμευσης οχημάτων (ΡΑΚ- 
ΚΙΝΟ), πνευματικού κέντρου, κέντρου υγείας, Γυμνασίου — πρασίνου, 
κοινόχρηστου χώρου, (ΚΑΠΗ), κέντρου ανοιχτής προστασίας ηλικιω¬ 
μένων, όπως οι παραπάνω ρυθμίσεις φαίνονται στα (10) σχετικά χρω¬ 
ματισμένα πρωτότυπα διαγράμματα σε κλίμακα 1:1.000 που θεωρή¬ 
θηκαν από τον Προϊστάμενο της Δ/νσης Πολεοδομικών Εφαρμογών 


με την αριθ. 44636/1986 πράξη του και που συνοπτικό τους αντίτυπο 
δημοσιεύεται με το παρόν διάταγμα. 

Άρθρο 2. 

Εγκρίνεται ο πολεοδομικός κανονισμός της περιοχής «Άγιος Γεώρ- 
γιος» του Δήμου Άνω Λιοσίων της οποίας το πολεοδομικό σχέδιο 
εγκρίνεται με το άρθρο 1 ως εξής: 

Άρθρο 3. 

Στην παραπάνω περιοχή καθορίζεται ζώνη ειδικών κινήτρων 
(Ζ.Ε.Κ.) σε οικοδομικά τετράγωνα όπως φαίνεται στα σχετικά 
διαγράμματα με την ένδειξη Ζ.Ε.Κ. 

Άρθρο 4. 

1. Στους οικοδομήσιμους χώρους που χαρακτηρίζονται στα διαγράμ¬ 
ματα με το στοιχείο Γ και σε οικόπεδα που έχουν πρόσωπο στην οδό 
Φυλής, επιτρέπεται η ανέγερση κτιρίων για χρήση γενικής κατοικίας 
όπως προσδιορίζονται με το άρθρα 5 του αριθ. 81/1980 Π. Δ/τος. 

; 2. Στους οικίδομήσιμους χώρους που χαρακτηρίζονται με το στοιχείο 

Ε επιτρέπεται η ανέγερση κτιρίων για λοιπές μικτές χρήσεις (εμπορικό 
κέντρο) όπως προσδιορίζονται στο άρθρο 12 του Π. Δ/τος 81/80. 

3. Οι κοινόχρηστοι χώροι της περιοχής επιτρέπεται να περιλαμβάνουν 
χρήσεις που αναφέρονται στο άρθρο 13 του υπ’ αριθ. 81/1980 Π.Δ/τος. 

4. Στους λοιπούς οικοδομήσιμους χώρους επιτρέπεται η ανέγερση κτιρίων 
για αμιγή κατοικία όπως προσδιορίζονται με το άρθρο 5 του Π.Δ/τος 
81/80. 

Άρθρο 5. 

Στην πρόσοψη των οικοπέδων οικοδομημένων ή μη επιβάλλεται προκή¬ 
πιο πλάτους τριών (3) και τεσσάρων (4) μέτρων όπως φαίνεται στα ίδια δια¬ 
γράμματα. 

Άρθρο 6. 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων ορίζονται ως εξής: 

1. Ελάχιστο πρόσωπο: δέκα (10) μέτρα. 

Ελάχιστο εμβαδόν: διακόσια πενήντα (250) τ.μ. 

2α. Κατά παρέκκλιση της προηγουμένης παραγράφου θεωρού¬ 
νται άρτια και οικοδομήσιμα τα οικόπεδα εφόσον κατά τη δημο¬ 
σίευση του παρόντος Δ/τος έχουν: 

- Ελάχιστο πρόσωπο: επτά (7) μέτρα. 

— Ελάχιστο εμβαδόν: εκατό (100) τ.μ. 

β. Προκύπτουν από την οριστική πράξη εφαρμογής της πολεοδομι¬ 
κής μελέτης ή προέρχονται από τις εισφορές σε γη σύμφωνα με το 
άρθρο 8 του Ν. 1337/83 με όποιες διαστάσεις και αν έχουν. 

3. Επιπλέον των διατάξεων των παραγρ. 1 και 2 του παρόντος τα 
οικόπεδα θεωρούνται άρτια και οικοδομήσιμα εφόσον μέσα σ’ αυτά εγγράφε- 
ται κάτοψη κτιρίου με ελάχιστη επιφάνεια 50 μ 2 και ελάχιστη διάσταση 5 

μ· 

4. Μέγιστο ποσοστό κάλυψης των για τα κατά κανόνα αρτίων οικοπέδων 
πενήντα τοις εκατό (50%) της επιφάνειας τους, και των κατά παρέκκλιση 
αρτίων οικοπέδων εξήντα τοις εκατό (60%) της επιφάνειας τους. 

5. Συντελεστής δόμησης (0,8). 

6. Κατ’ εξαίρεση των προηγουμένων παραγράφων 4 και 5 ορίζεται 
συντελεστής δόμησης 1,40 και μέγιστο ποσοστό κάλυψης 70% για 

οικόπεδα εμβαδού μικρότερου των 150 τ.μ. εφόσον η συνολική 
επιφάνεια ορόφων δεν υπερβαίνει τα 120 τ.μ. Η εξαίρεση αυτή έχει 
εφαρμογή μόνο σε οικόπεδα που έχουν προκόψει από κατάτμηση 
μέχρι τη 10.3.82 αφού αφαιρεθεί το εμβαδόν της εισφοράς σε γη 
που καθορίζεται στο Ν. 1337/83. 

7. Το μέγιστο ύψος των κτιρίων ορίζεται σε επτάμισυ (7,5) μέτρα. 

Άρθρο 7. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 


Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 10 Ιουλίου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΓΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

